TURISME COMUNITAT VALENCIANA
Extracte de la Resolució de la Presidència de Turisme Comunitat Valenciana per la qual es convoquen dotze beques per a la realització, amb inici en l'exercici 2026, de pràctiques professionals en matèria de turisme en dependències de Turisme Comunitat Valenciana i de l'Institut Valencià de Tecnologies Turístiques (INVAT·TUR).
BDNS (Identif.): _______
De conformitat amb el que preveuen els articles 17.3.b) i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de Dades Nacional de Subvencions.
Primer. Persones beneficiàries
Per a obtindre la condició de persona beneficiària de la beca hauran de reunir-se els requisits que determina l'article 3 del Decret 20/2017, de 24 de novembre, del president de la Generalitat, en finalitzar el termini de presentació de sol·licituds de la present convocatòria.
Segon. Objecte
Convocar la concessió de les beques que, per a la realització de pràctiques professionals amb inici en l'exercici 2026 en dependències de Turisme Comunitat Valenciana i de l'Institut Valencià de Tecnologies Turístiques (INVAT·TUR), es concreten seguidament, atenent la seua classe, nombre, titulació requerida i lloc de realització.
Es tracta de quatre beques classe «F» en matèria d'investigació, desenvolupament i innovació aplicada al turisme, així com en l'àmbit de la planificació turística i la seua anàlisi estadística, amb adscripció a l'Institut Valencià de Tecnologies Turístiques (INVAT·TUR), i de huit beques classe «E» en matèria de competitivitat empresarial i emprenedoria turística, amb adscripció a la seu central de Turisme Comunitat Valenciana, amb el desglossament següent:
Institut Valencià de Tecnologies Turístiques (INVAT·TUR), a Benidorm
• Una beca en matèria de màrqueting en línia, comunicació i xarxes socials: graus en Turisme, Administració i Direcció d'Empreses, Ciències de la Informació, Comunicació Audiovisual, Publicitat i Relacions Públiques i Màrqueting, i similars.
• Una beca en matèria de projectes de Destinacions Turístiques Intel·ligents (DTI): graus en Telecomunicacions, Informàtica, Turisme, Administració i Direcció d'Empreses, Estadística i similars.
• Una beca en matèria de transformació digital i projectes europeus: graus en Telecomunicacions, Informàtica, Turisme, Administració i Direcció d'Empreses, Ciències de la Informació, Estadística i similars.
• Una beca en matèria de tecnologies de la informació, anàlisi de dades i intel·ligència turística: graus en Telecomunicacions, Informàtica, Turisme, Administració i Direcció d'Empreses, Estadística i similars.
Seu central de Turisme Comunitat Valenciana, a València
• Quatre beques per al Servei de Programació i Gestió Econòmica, en matèria de planificació, seguiment i avaluació de programes de competitivitat turística: graus en Economia, Administració i Direcció d'Empreses (ADE), Turisme i Administració d'Empreses (TADE) i Dret i Administració i Direcció d'Empreses (DADE).
• Una beca per a la Prefectura de Planificació i Projectes Estratègics: grau en Organització d'Esdeveniments, Protocol i Relacions Institucionals i Turisme.
• Dues beques per al Servei Jurídic i de Contractació, en matèria d'assessorament jurídic i contractació pública vinculats a programes de competitivitat turística: grau en Dret.
• Una beca per a la Secretaria General, en matèria d'organització, modernització, personal i gestió administrativa dels serveis públics turístics: graus en Economia, Administració i Direcció d'Empreses (ADE), Gestió i Administració Pública (GAP), Relacions Laborals i Recursos Humans, Turisme i Administració d'Empreses (TADE) i Dret i Administració i Direcció d'Empreses (DADE).
Totes elles amb realització de les pràctiques a la seu central de Turisme Comunitat Valenciana, a València, i a l'Institut Valencià de Tecnologies Turístiques (INVAT·TUR), a Benidorm, segons l'adscripció de cada beca.
Tercer. Bases reguladores
Decret 20/2017, de 24 de novembre, del president de la Generalitat, pel qual s'establixen les bases reguladores per a la concessió de beques per a la realització de pràctiques professionals en matèria de turisme (DOGV núm. 8188, de 12 de desembre de 2017).
Quart. Finançament
La Llei de pressupostos de la Generalitat per a l'exercici 2026, dins de la Secció G0111 Innovació, Indústria, Comerç i Turisme, Entitat 025 Turisme Comunitat Valenciana, inclou una línia denominada «Programa Beques d'Especialització Turística», amb codi de línia S0925, capítol IV dels pressupostos de la Generalitat per a l'exercici 2026, els beneficiaris previstos de la qual són persones titulades universitàries.
Esta línia inclou l'import global màxim destinat a la concessió de les dotze beques que es convoquen mitjançant la present resolució, que serà, per a l'exercici 2026, de quaranta-quatre mil nou-cents quaranta-dos euros amb quaranta cèntims (44.942,40 €); i per a l'exercici 2027, de cent trenta-quatre mil huit-cents vint-i-set euros amb vint cèntims (134.827,20 €), condicionat, en ambdós casos, a l'existència de crèdit adequat i suficient en les corresponents lleis de pressupostos de la Generalitat.
Quint. Termini de presentació de sol·licituds
El termini per a la presentació de les sol·licituds serà de quinze dies hàbils comptats des de l'endemà de la publicació de la present resolució de convocatòria en el Diari Oficial de la Generalitat Valenciana.
Sext. Altres dades
La dotació econòmica inicial de cadascuna de les beques serà de 1.248,40 euros bruts mensuals.
Així mateix, es procedirà al finançament de la quota empresarial de la Seguretat Social de les persones beneficiàries de la present convocatòria de beques, amb càrrec a la dotació pressupostària del capítol I, «Seguretat Social», de Turisme Comunitat Valenciana, d'acord amb els imports establits en la normativa vigent en matèria de cotització a la Seguretat Social i, en particular, de conformitat amb l'Orde PJC/297/2026, de 30 de març, per la qual es despleguen les normes legals de cotització a la Seguretat Social, desocupació, protecció per cessament d'activitat, Fons de Garantia Salarial i formació professional per a l'exercici 2026.
El període de duració de cada beca serà de dotze mesos i començarà en la data que es determine en la resolució de concessió de la present convocatòria.
El període inicial de cada beca podrà prorrogar-se, sense necessitat d'una nova convocatòria, per un període màxim de dotze mesos addicionals, sempre que el desenvolupament de l'activitat formativa així ho requerisca o aconselle, i quedarà condicionada la possibilitat de pròrroga, en tot cas, a l'existència de crèdit adequat i suficient en els pressupostos de la Generalitat corresponents.
La presidenta de Turisme Comunitat Valenciana.

